Сахалар былыр-былыргыттан киһи өйө-санаата икки өрүттээҕин арааран билэллэр. Ол билиилэрэ барыта «айыы» диэн икки өрүттээх өйдөбүллээх тылбытыгар иҥэн, түмүллэн сылдьар. Итэҕэлгэ олоҕурбут бобууну, үгэһи кэһии, дьон сиэригэр баппат быһыылары оҥоруу эмиэ айыыны оҥоруунан ааҕыллар. (1,16). Ол аата киһи куһаҕаны оҥоруута дьон оҥорбот быһыылара буоларынан эмиэ айыы буолан тахсарын билиэ, онтон сэрэниэ, “айыы үчүгэй” диэн эппэккэ эрэ сылдьыа этибит.